Futurama (videospill)

***Futurama*** er et 3D-plattformspill utviklet av Unique Development Studios til PlayStation 2 og Xbox. Spillet kom ut i 2003 og er basert på TV-serien *[[Futurama]]*.

Etter hvert som spillet skrider frem kan spilleren ta kontroll over fire karakterer fra Futurama-serien: Fry, Bender, Leela og doktor Zoidberg. Nivåene med Fry involverer for det meste skyting, og han kan bruke en rekke forskjellige våpen. Men nivåene med Leela handler ofte om nærkamp. Forskjellige verdifulle samleobjekter er spredt over alle nivåene.

## Handling
Spillet begynner med at professor Farnsworth, iført en stor sombrero, selger selskapet Planet Express til en organisasjon kalt MOM, og forklarer at det hadde tapt penger i mange år på grunn av dårlig forvaltning. Dette pppkjøpet gir MOM eierskap til mer enn 50 % av hele jorden, noe som gjør henne til planetens øverste hersker. Kort tid senere slavebinder hun hele menneskeheten. Professor Farnsworth oppdager at romskipet deres er uforklarlig ødelagt, og gir Leela og Bender i oppgave å reparere skadene. Fry forsøker å finne en hammer, men dør etter å ha blitt knust i hjel. Han blir deretter gjenopplivet av professorens nye oppfinnelse: Re-animator (som ligner mye på en gigantisk brødrister) og dette bringer mannskapet hans tilbake til livet hver gang de dør. Fry får deretter i oppgave å finne professorens manglende verktøy.

Når professoren sender Fry for å hente enda flere ting de trenger, må han reise via kloakkanlegget for å unngå portforbud. Etter at Fry kommer tilbake, rømmer de fra Jordkloden med Re-animatoren. MOM følger imidlertid etter dem i et forsøk på å kidnappe professor Farnsworth. MOM håper å gjøre Jorden om til et gigantisk krigsskip, og professor Farnsworth er den eneste personen som vet hvordan man bygger en motor som er stor nok til å bevege hele planeten. MOM fanger til slutt Farnsworth, plasserer hodet hans i en krukke og sender romskipet rett inn i Solen med Fry, Leela og Bender fremdeles om bord.

Etter å ha oppdaget at solen faktisk er beboelig, hjelper Leela sol-folket med å beseire deres onde Solgud i bytte mot en full tank med mørk materie som de trenger til romskipet deres. Etter at Leela ødelegger Sol-tempelet, reiser mannskapet videre til planeten Bogad - hvor Farnsworths mentor Adoy holder til. Adoy har oppfunnet en tidsmaskin. Men generatoren er ubeleilig plassert et godt stykke unna, med farlige sumper i veien. Ved å bruke tidsmaskinens håndsveiv, som skrur tilbake tiden med to minutter hvis den sveives så lenge, klarer dr Zoidberg (som uforklarlig nok hadde dukket opp på Bogad) å nå frem til generatoren og aktivere den.

Fry, Leela og Bender klarer å reise tilbake til noen få minutter før MOM kjøpte Planet Express. Romskipet krasjer imidlertid inn i Planet Express, og ødelegger skipet. Dette får dem til å stjele fortidens romskip, og etterlate det ødelagte skipet som må repareres av deres tidligere versjoner. De forsøker å stoppe salget av Planet Express, noe som får MOM til å sende en robot kalt Destructor for å angripe dem. De beseirer roboten, men Re-animatoren blir skadet og faller på Destructor. Noe som får Destructoren til å falle oppå flere av karakterene. I sinne fordi roboten drepte hele mannskapet hans, nekter professor Farnsworth å selge Planet Express til MOM. Men etter at de bestikker ham med en stor sombrero, selger han - og alle hendelsene i spillet fortsetter derfor i en endeløs syklus.

## Referanser


## Eksterne lenker
*